**รายงานการประชุม ครั้งที่ 1**

**วันศุกร์ที่ 15 พฤศจิกายน 2556**

**ณ ห้องประชุมอินทนิล อาคาร 2 ชั้น 2**

**สาระสำคัญจากการประชุมพอสรุปได้ดังนี้**

1. ประธานคณะกรรมการการจัดการความรู้ (KM) ได้สรุปสาระสำคัญจากการเข้าร่วมโครงการฝึกอบรม เชิงปฏิบัติการเพื่อการจัดการความรู้มหาวิทยาลัยเทคโนโลยีราชมงคลตะวันออก ในระหว่างวันที่ 24-25 ตุลาคม 2556 ให้คณะกรรมการทุกท่านทราบ

2. นำความรู้กิจกรรมย่อยที่ 1 (การจัดการความรู้สายวิชาการ) จากการเข้าร่วมในระหว่าง วันที่ 24-25 ตุลาคม 2556 พร้อมนำหัวข้อที่ได้จากการอภิปรายกลุ่มมาอธิบายให้เห็นถึงกระบวนการแลกเปลี่ยนเรียนรู้

3. คณะกรรมการได้นำ RT-KM 1 การจำแนกองค์ความรู้ที่จำเป็นต่อการผลักดันตามประเด็นยุทธศาสตร์ของส่วนราชการ มาร่วมพิจารณา ประเด็นยุทธศาสตร์ เป้าประสงค์ ตัวชี้วัด (KPI) เป้าหมายของตัวชี้วัด องค์ความรู้ที่จำเป็นต่อการปฏิบัติราชการ

4. คณะกรรมการพิจารณาRT-KM 2 แผนการจัดการความรู้ (KM Action Plan) พิจารณากิจกรรมการจัดการความรู้ ระยะเวลา ตัวชี้วัด เป้าหมาย กลุ่มเป้าหมาย ผู้รับผิดชอบ โดยดูตัวอย่างRT-KM 2 ของการเข้าร่วมโครงการซึ่งแบ่งกิจกรรมให้ร่วมกันร่างแผนการจัดการความรู้

5. ที่ประชุมมีมติให้คณะกรรมการจัดประชุมอย่างต่อเนื่อง โดยมีการนัดหมายดังนี้

วันศุกร์ เวลา 10.00 – 11.00 น. แลกเปลี่ยนเรียนรู้ เรื่อง การเขียนเสนอของานวิจัยต่อแหล่งทุนวิจัย เพื่อเพิ่มมูลค่างานวิจัย โดยมุ่งเน้นให้ได้รับแหล่งทุนวิจัยจากภายนอก

วันศุกร์ เวลา 13.00 – 14.00 น. แลกเปลี่ยนเรียนรู้ เรื่อง การเน้นผู้เรียนเป็นสำคัญ

**รายงานการประชุม ครั้งที่ 2**

**วันศุกร์ที่ 22 พฤศจิกายน 2556**

**ณ ห้องประชุมอินทนิล อาคาร 2 ชั้น 2**

**เรื่อง วิธีการเรียนการสอนที่เน้นผู้เรียนเป็นสำคัญ**

**สาระสำคัญจากการประชุมพอสรุปได้ดังนี้**

**อาจารย์วสันต์ รัตนากร** - เสนอให้ทุกรายวิชาต้องมีการวางแผนรายวิชา โดยให้ผู้เรียน เสนอปัญหา เพื่อสร้างระบบก่อนเปิดภาคเรียน และควรมีการสร้างระบบควบคุมติดตาม

**อาจารย์ภัทธร ญาณะชัย** - ผู้เรียนจะรับผิดชอบตั้งแต่เลือก และวางแผนสิ่งที่ตนจะเรียนหรือเข้าไปมีส่วนร่วมในการเลือกและจะเริ่มต้นการเรียนรู้ด้วยตนเองด้วยการศึกษาค้นคว้ารับผิดชอบการเรียนตลอดจนประเมินผลการเรียนรู้ด้วยตนเอง

**อาจารย์อินทิรา นวสัมฤทธิ์** - ให้ผู้เรียนมีโอกาสกำหนดเป้าหมายของการเรียนรู้และร่วมวางแผนการจัดประสบการณ์การเรียนรู้ในบรรยากาศที่ยืดหยุ่นจัดประสบการณ์การเรียนรู้ที่ช่วยให้ผู้เรียนสร้างความรู้ ความเข้าใจในการเรียนรู้

**ผู้ช่วยศาสตราจารย์ชัยประเสริฐ แก้วเมือง** - เนื้อหาวิชามีความสำคัญและมีความหมายต่อการเรียนรู้ ในการออกแบบกิจกรรมการเรียนรู้ ปัจจัยสำคัญที่จะต้องนำมาพิจารณาประกอบด้วยได้แก่ เนื้อหาวิชาประสบการณ์เดิมและ ความต้องการของผู้เรียน การเรียนรู้ที่สำคัญและมีความหมายจึงขึ้นอยู่กับสิ่งที่สอน (เนื้อหา) และวิธีที่ใช้สอน (เทคนิคการสอน)

**อาจารย์ศิริพงษ์ สุคันธจันทร์** - ให้ผู้เรียน เรียนรู้ร่วมกัน เป็นการจัดการเรียนการสอนที่แบ่งผู้เรียนออกเป็นกลุ่มย่อยๆ กลุ่มละ 4-5 คน โดย สมาชิกในกลุ่มมีระดับความสามารถแตกต่างกัน สมาชิกทุกคนมีบทบาทหน้าที่ร่วมกัน ในการปฏิบัติงานที่ได้รับมอบหมายมีเป้าหมายและมีโอกาสได้รับรางวัลของความสำเร็จ

**อาจารย์วาสนา เลิกเปลี่ยน** - ผู้สอนควรจัดกิจกรรมให้ผู้เรียนแสดงความสามารถในลักษณะต่างๆ และเปิดโอกาส ให้มีความหลากหลาย เพื่อตอบสนองความสามารถเฉพาะที่ผู้เรียนแต่ละคนมีแตกต่างกัน ผู้สอนอาจใช้วิธีการสอน บางวิธีที่เปิดโอกาสให้ผู้เรียนได้แสดงความรู้ในสถานการณ์อื่นๆ ได้

**อาจารย์ปรารถนา อังคประสาทชัย** – ส่งเสริมให้มีโอกาสฝึกการทำงานเป็นทีมความมีวินัยและความรับผิดชอบ จัดสิ่งแวดล้อมและบรรยากาศการเรียนการสอนที่เป็นกัลยาณมิตรมีชีวิตชีวาและมีความสุข

**อาจารย์เฉลิมขวัญ สุขสม** - ใช้สื่อและแหล่งการเรียนรู้ที่หลายหลายเพื่อส่งเสริมการคิด การแก้ปัญหาและการค้นพบความรู้

**อาจารย์พชรมณ บุญแสน** – ให้ผู้เรียนเชื่อมโยงหรือประยุกต์ใช้สิ่งที่เรียนในชีวิตจริงหรือสถานการณ์ที่เป็นจริง ให้มากที่สุดจัดประสบการณ์การเรียนรู้ ที่เน้นผู้เรียนฝึกคิด ฝึกปฏิบัติ และฝึกปรับปรุงตนเอง

**อาจารย์กัญญารัตน์ เอี่ยมวันทอง** - กำหนดและแหล่งเรียนรู้ เพื่อให้การใช้สื่อการเรียนการสอนแต่ละครั้ง ให้เกิดประสิทธิภาพต่อการเรียนรู้การสอนสูงสุด ต้องเลือกใช้สื่อและแหล่งการเรียนรู้ที่เหมาะสม จัดประสบการณ์ การเรียนรู้ที่ส่งเสริมให้ผู้เรียนมีปฏิสัมพันธ์แลกเปลี่ยนเรียนรู้ร่วมกันจากเพื่อนในกลุ่ม

สรุป - การเรียนรู้จะประสบผลสำเร็จหากผู้เรียนมีส่วนร่วมในกิจกรรมมีบทบาทหน้าที่ร่วมกัน ในการ

ปฏิบัติงานที่ได้รับมอบหมายมีเป้าหมายและมีโอกาสได้รับการเรียนการสอนผู้เรียนจะได้รับความ

สนุกสนานจากการเรียน หากได้เข้าไปมีส่วนร่วมในการเรียนรู้ ได้ทำงานร่วมกันกับเพื่อน ๆ

- ให้ผู้เรียน เสนอปัญหา เพื่อสร้างระบบก่อนเปิดภาคเรียน และควรมีการสร้างระบบควบคุมติดตาม

**-** ให้ผู้เรียนมีโอกาสกำหนดเป้าหมายของการเรียนรู้และร่วมวางแผนการจัดประสบการณ์การเรียนรู้

**รายงานการประชุม ครั้งที่ 3**

**วันศุกร์ที่ 13 ธันวาคม 2556**

**ณ ห้องประชุมอินทนิล อาคาร 2 ชั้น 2**

**เรื่อง การแลกเปลี่ยนเรียนรู้วิธีการสอนของแต่ละบุคคล**

**สาระสำคัญจากการประชุมพอสรุปได้ดังนี้**

**อาจารย์วสันต์ รัตนากร** - ใช้วิธีการเสริมแรงตามความเหมาะสมและตามความจำเป็นเพื่อให้นักศึกษามีพฤติกรรม ในการเรียนที่ดี เช่น การเพิ่มคะแนน หรือหักคะแนน การให้คำชมเชย การยิ้ม การให้ความเอาใจใส่

**อาจารย์ภัทธร ญาณะชัย** - การค้นคว้าหาความรู้และการแสดงออกของผู้เรียน ฝึกให้ผู้เรียนค้นคว้าจากแหล่งเรียนรู้หรือแหล่งข้อมูลที่หลากหลายด้วยตนเอง

**อาจารย์อินทิรา นวสัมฤทธิ์** – จัดการเรียนการสอนที่มุ่งให้ผู้เรียนร่วมมือกันทำงานช่วยเหลือซึ่งกันและกันมีส่วนร่วม ในการดำเนินงาน และประสานงานกัน เพื่อให้เกิดการเรียนรู้ในเรื่องที่เรียนลักษณะของการจัดการเรียนการสอน

**ผู้ช่วยศาสตราจารย์ชัยประเสริฐ แก้วเมือง** - การมอบหมายกิจกรรมหรืองานให้นักศึกษารับผิดชอบหรือปฏิบัติ และติดตามผลจนนักศึกษาทำงานนั้นเสร็จ นับว่าเป็นสิ่งสำคัญสำหรับการเรียนการสอนของอาจารย์ เพราะเป็น แรงกระตุ้นให้นักศึกษาสนใจเพื่อจะทำงานที่ได้รับมอบหมายให้เสร็จสิ้น

**อาจารย์ศิริพงษ์ สุคันธจันทร์** - ส่งเสริมให้มีการจัดหาและใช้สื่อการสอนและเทคโนโลยีการศึกษา สื่อการสอน และเทคโนโลยีการศึกษาที่ได้รับการออกแบบและมีการบริหารจัดการในการใช้อย่างดีจะสามารถกระตุ้นความสนใจ และสร้างแรงจูงใจใฝ่เรียนรู้ได้

**อาจารย์วาสนา เลิกเปลี่ยน** - ใช้สื่อการเรียนการสอนที่หลากหลาย เพื่อกระตุ้นความสนใจของนักศึกษาในการเรียนรู้เนื้อหาวิชา และเพื่อไม่ให้เกิดความเบื่อหน่ายในการเรียน เช่น การทำแบบทดสอบใน E-learning การเปิด VDO จาก Youtube เป็นต้น

**อาจารย์ปรารถนา อังคประสาทชัย** – การใช้กระบวนการคิด สร้างความเข้าใจ ความหมายของสิ่งต่างๆ ดังนั้น ผู้สอน จึงควรกระตุ้นให้ผู้เรียนใช้กระบวนการคิดทำความเข้าใจสิ่งต่าง ๆ

**อาจารย์เฉลิมขวัญ สุขสม** – ให้ผู้เรียนแสวงหาความรู้ที่หลากหลายทั้งในและนอกมหาวิทยาลัยทั้งที่เป็นเอกสารวัสดุสถานที่ สถานประกอบการบุคคลซึ่งประกอบด้วย เพื่อน กลุ่มเพื่อนหรือผู้เป็นภูมิปัญญาของชุมชน

**อาจารย์พชรมณ บุญแสน** – เปิดโอกาสให้ผู้เรียนได้วางแผนการเรียนรู้ด้วยตนเอง การสนับสนุนให้ผู้เรียนได้เรียนรู้ด้วยกระบวนการเรียนรู้ของตนเองผู้เรียนจะได้รับการฝึกด้านการจัดการแล้วยังฝึกด้านสมาธิความมีวินัยในตนเอง และการรู้จักตนเองมากขึ้น

**อาจารย์กัญญารัตน์ เอี่ยมวันทอง** – ผู้สอนควรทำข้อตกลงกับนักศึกษาตั้งแต่คาบแรก ผู้สอนอาจตกลงกฎระเบียบ ในการเข้าเรียนให้นักศึกษาถือปฏิบัติ เช่น ไม่ควรคุยกันขณะที่ผู้สอนกำลังบรรยาย ไม่ควรเข้าเรียนสาย หากมาสาย ให้นักศึกษารอหน้าห้อง จนกว่าจะมีจังหวะที่เหมาะสมจึงเดินเข้าชั้นเรียน ให้นักศึกษาแต่งกายสุภาพเรียบร้อย

**สรุป** - ฝึกให้ผู้เรียนค้นคว้าจากแหล่งเรียนรู้หรือแหล่งข้อมูลที่หลากหลายด้วยตนเอง

- มอบหมายกิจกรรมหรืองานให้นักศึกษารับผิดชอบหรือปฏิบัติและติดตามผลจนนักศึกษาทำงานนั้นเสร็จ

- เปิดโอกาสให้ผู้เรียนได้วางแผนการเรียนรู้ด้วยตนเอง การสนับสนุนให้ผู้เรียนได้เรียนรู้ด้วยกระบวนการ

เรียนรู้ของตนเอง

- ใช้สื่อการเรียนการสอนที่หลากหลาย เพื่อกระตุ้นความสนใจของนักศึกษาในการเรียนรู้เนื้อหาวิชา และเพื่อไม่ให้เกิดความเบื่อหน่ายในการเรียน

**รายงานการประชุม ครั้งที่ 4**

**วันศุกร์ที่ 20 ธันวาคม 2556**

**ณ ห้องประชุมอินทนิล อาคาร 2 ชั้น 2**

**เรื่อง เทคนิคการจูงใจให้นักศึกษาเข้าชั้นเรียน**

**สาระสำคัญจากการประชุมพอสรุปได้ดังนี้**

**อาจารย์วสันต์ รัตนากร** - ใช้วิธีการเสริมแรงตามความเหมาะสมและตามความจำเป็นเพื่อให้นักศึกษามีพฤติกรรมในการเรียนที่ดี เช่น การเพิ่มคะแนน หรือหักคะแนน การให้คำชมเชย การยิ้ม การให้ความเอาใจใส่ นับเป็นตัวเสริมแรงที่มีอิทธิพลต่อนักศึกษาอย่างมาก

**อาจารย์ภัทธร ญาณะชัย** – พฤติกรรมการสอนของครูมีบทบาทในการสร้างความรู้สึกที่ดีให้แก่นักเรียน เช่นเดียวกับบุคลิกภาพของครู ในการสอนครูต้องใช้ เทคนิคและทักษะการสอนที่สอดคล้องเหมาะสมกับนักเรียนและบทเรียน เพื่อให้นัก เรียนเกิดความรู้ เจตคติ และทักษะตามที่หลักสูตรกำหนด

**อาจารย์อินทิรา นวสัมฤทธิ์** – ใช้การทดสอบ การทดสอบจะเป็นเครื่องกระตุ้นให้นักศึกษาเอาใจใส่ต่อบทเรียนและมีความตื่นตัวในการเรียนอยู่ตลอดเวลา

**ผู้ช่วยศาสตราจารย์ชัยประเสริฐ แก้วเมือง** - การสร้างบรรยากาศหรือสิ่งแวดล้อมทางการเรียนที่ดี เป็นการสร้างบรรยากาศทางกายภาพในห้องเรียน เช่น เครื่องมือและอุปกรณ์ต่าง ๆ ต้องอยู่ในสภาพพร้อมใช้งานได้ ห้องเรียนมีอากาศเย็นสบาย สะอาดและแสงสว่างเหมาะสมกับการเรียน ซึ่งจะทำให้นักศึกษามีความสุขที่ได้อยู่ในชั้นเรียน

**อาจารย์ศิริพงษ์ สุคันธจันทร์** - บุคลิกภาพและพฤติกรรมการสอนของอาจารย์ อาจารย์ที่มีบุคลิกภาพที่ดี เช่น การแต่งกายเรียบร้อย การยืน การเดิน ท่าทาง น้ำเสียง การใช้คำพูด การแสดงออกทางสีหน้า จะช่วยส่งเสริมบรรยากาศการเรียนรู้ได้ดี

**อาจารย์วาสนา เลิกเปลี่ยน** - การพานักศึกษาออกไปทัศนะศึกษา ดูงานตลอดเชิญวิทยากรภายนอก ที่เกี่ยวข้องกับวิชาที่อาจารย์สอนจะเป็นแรงกระตุ้นความสนใจของนักศึกษาได้เป็นอย่างดี

**อาจารย์ปรารถนา อังคประสาทชัย –** ส่งเสริมในการสร้างบรรยากาศทางจิตวิทยา คือ การสร้างความเป็นกลางหรือความยุติธรรม ยึดหลักประชาธิปไตย ใช้กฎระเบียบกฎเกณฑ์ที่ทุกคนยอมรับได้ นักศึกษาก็จะเรียนได้อย่างเป็นสุข

**อาจารย์เฉลิมขวัญ สุขสม** – การมอบหมายกิจกรรมหรืองานให้นักศึกษารับผิดชอบหรือปฏิบัติ และติดตามผลจนนักศึกษาทำงานนั้นเสร็จ นับว่าเป็นสิ่งสำคัญสำหรับการเรียนการสอนของอาจารย์ เพราะเป็นแรงกระตุ้นให้นักศึกษาสนใจเพื่อจะทำงานที่ได้รับมอบหมายให้เสร็จสิ้น

**อาจารย์พชรมณ บุญแสน** – ให้ทราบผลการทดสอบอย่างทันท่วงที การให้นักศึกษาทราบผลการทดสอบอย่างทันท่วงทีว่าสิ่งที่ตนได้เรียนรู้ไปนั้นมีความเข้าใจอย่างถ่องแท้เพียงใด มีสิ่งใดที่จำเป็นต้องปรับปรุงแก้ไข ซึ่งจะทำให้นักศึกษาต้องเอาใจใส่ติดตามเนื้อหาวิชาอยู่ตลอดเวลา

**อาจารย์กัญญารัตน์ เอี่ยมวันทอง** - ส่งเสริมให้มีการจัดหาและใช้สื่อการสอนและเทคโนโลยีการศึกษา สื่อการสอนและเทคโนโลยีการศึกษาที่ได้รับการออกแบบและมีการบริหารจัดการในการใช้อย่างดีจะสามารถกระตุ้นความสนใจและสร้างแรงจูงใจใฝ่เรียนรู้ได้

**สรุป** -ปัจจัยสำคัญคือการสร้างแรงจูงใจในการเรียนให้เกิดขึ้นกับนักศึกษา การสร้างความเป็นกลางหรือความยุติธรรม ยึดหลักประชาธิปไตย ใช้กฎระเบียบกฎเกณฑ์ที่ทุกคนยอมรับได้ นักศึกษาก็จะเรียนได้อย่างเป็นสุข รวมไปถึงสื่อการเรียนการสอนมีส่วนสำคัญที่จะทำให้นักศึกษาอยากเรียนอย่างมีความสุข

**รายงานการประชุม ครั้งที่ 5**

**วันศุกร์ที่ 10 มกราคม 2557**

**ณ ห้องประชุมอินทนิล อาคาร 2 ชั้น 2**

**เรื่อง การกระตุ้นให้นักศึกษาเกิดการเรียนรู้**

**สาระสำคัญจากการประชุมพอสรุปได้ดังนี้**

**อาจารย์วสันต์ รัตนากร** - อาจารย์ผู้สอนควรสร้างแรงจูงใจ หรือกระตุ้นให้นักศึกษาสนใจประเด็นเนื้อหาสาระในระหว่างเรียน - ทำการสอบย่อยทุกครั้งก่อนการสอนเพื่อเป็นการทบทวนบทเรียนที่เรียนผ่านมา แล้วให้นักศึกษาตรวจสอบความถูกต้องและให้คะแนนด้วยตนเองก่อน อาจารย์ทำการตรวจสอบอีกครั้ง และทำการอธิบายในส่วนที่ยังมีข้อผิดพลาดเป็นรายบุคคล ทำให้นักศึกษามั่นใจในตนเองมากขึ้น และสามารถวิเคราะห์และอธิบายข้อผิดพลาดได้

**อาจารย์ภัทธร ญาณะชัย** – จัดการทำงานและเรียนรู้เป็นทีม

**อาจารย์อินทิรา นวสัมฤทธิ์** – จัดให้เป็นการเรียนรู้ “วิธีการเรียนรู้” ไม่ใช่การสอนหรือการบอก

**ผู้ช่วยศาสตราจารย์ชัยประเสริฐ แก้วเมือง** - สร้างบรรยากาศกระตุ้นให้นักศึกษาอยากจะรู้ อยากจะเรียน อยากจะทำ ซึ่งจะเป็นตัวเร่งให้เขาขับเคลื่อน เกิดความรู้สึกอยากจะสร้างสรรค์ อยากจะรู้ อยากจะเรียน

**อาจารย์ศิริพงษ์ สุคันธจันทร์** - ให้มีการใช้ประสบการณ์เดิม / ความรู้เดิมบวกกับประสบการณ์ใหม่ / ความรู้ใหม่ แล้วคิดทบทวน กลั่นกรอง ที่เรียกว่า การคิดแบบสะท้อนกลับไป กลับมา

**อาจารย์วาสนา เลิกเปลี่ยน** - ใช้แรงจูงใจภายใน ให้เกิดการสร้างสรรค์ความรู้ ให้เรียนรู้โดยการลงมือทำจริง

**อาจารย์ปรารถนา อังคประสาทชัย –** พูดในสิ่งที่จำเป็น เลือกสรรคำพูดให้แน่ใจว่าผู้เรียนมีความต้องการฟังในสิ่งที่ครูพูด ก่อนที่จะพูดครูจึงควรเร้าความสนใจของผู้เรียนเสียก่อน

**อาจารย์เฉลิมขวัญ สุขสม** – ควรมีมนุษย์สัมพันธ์ที่ดีกับผู้เรียน เพราะการมีมนุษย์สัมพันธ์ที่ดีของครูจะทำให้บรรยากาศในการเรียนการสอนเกิดความเป็นกันเองและมีความเป็นมิตรที่ดีต่อกัน

**อาจารย์พชรมณ บุญแสน** – หาข้อสรุปร่วมกัน คือการสร้างความรู้ใหม่ สร้างความคิดใหม่ สะท้อนความคิดใหม่

**อาจารย์กัญญารัตน์ เอี่ยมวันทอง** - ให้มีการแลกเปลี่ยนเรียนรู้กับเพื่อนนักศึกษา และอาจารย์ เป็นการแลกเปลี่ยนเรียนรู้ซึ่งกันและกัน

**สรุป** -เปิดโอกาสให้ผู้เรียนได้เรียนรู้ โดยเน้นให้ผู้เรียนสร้างองค์ความรู้ด้วยตนเอง เป็นผู้จุดประกายความคิดและกระตุ้นให้ผู้เรียนได้มีส่วนร่วมในกิจกรรมการเรียนโดยทั่วถึงกัน ตลอดจนรับฟังและสนับสนุนส่งเสริมให้กำลังใจแก่ผู้เรียนที่จะเรียนรู้เพื่อประจักษ์แก่ใจด้วยตนเอง

**รายงานการประชุม ครั้งที่ 6**

**วันศุกร์ที่ 17 มกราคม 2557**

**ณ ห้องประชุมอินทนิล อาคาร 2 ชั้น 2**

**เรื่อง เทคนิคการจัดกิจกรรมที่ส่งเสริมนักศึกษา**

**สาระสำคัญจากการประชุมพอสรุปได้ดังนี้**

**อาจารย์วสันต์ รัตนากร** - วิชาวิทยาศาสตร์ผู้เรียนมีโอกาสที่จะได้สร้างความรู้เองโดยตรง เพียงแต่ผู้สอนต้องรู้จักการใช้คำถามที่ยั่วยุและเชื่อมโยงความคิด ประกอบกับการได้มีโอกาสทำการทดลองเป็นการปฏิบัติร่วมกัน ผู้เรียนจะได้มีปฏิสัมพันธ์กัน มีการเคลื่อนไหวร่างกายเพื่อสร้างความรู้ผ่านกระบวนการทางวิทยาศาสตร์ที่ทำกัน

**อาจารย์ภัทธร ญาณะชัย** – กิจกรรมที่ช่วยให้ผู้เรียนเกิดการเคลื่อนไหวทางสติปัญญาต้องเป็นกิจกรรมที่ท้าทายความคิดของผู้เรียน สามารถกระตุ้นสมองของผู้เรียนให้เกิดการเคลื่อนไหวต้องเป็นเรื่องที่ไม่ยากหรือง่ายเกินไปทำให้ผู้เรียนเกิดความสนุกที่จะคิด

**อาจารย์อินทิรา นวสัมฤทธิ์** – ให้ผู้เรียนมีปฏิสัมพันธ์ทางสังคมกับบุคคลหรือสิ่งแวดล้อมรอบตัว ต้องเรียนรู้ที่จะปรับตัวเข้ากับอื่น และสภาพแวดล้อมต่างๆ การเปิดโอกาสให้ผู้เรียนมีปฏิสัมพันธ์กับผู้อื่นจะช่วยให้ผู้เรียนเกิดการเรียนรู้ทางด้านสังคม

**ผู้ช่วยศาสตราจารย์ชัยประเสริฐ แก้วเมือง** – กิจกรรมที่ช่วยให้ผู้เรียนได้มีโอกาสเคลื่อนไหวร่างกาย เพื่อช่วยให้ประสาทการเรียนรู้ของผู้เรียนตื่นตัว พร้อมที่จะรับข้อมูลและการเรียนรู้ต่างๆ ที่จะเกิดขึ้นการรับรู้เป็นปัจจัยสำคัญในการเรียนรู้ ถ้าผู้เรียนอยู่ในสภาพที่ไม่พร้อม แม้จะมีการให้ความรู้ที่ดีๆ ผู้เรียนก็ไม่สามารถรับได้ ดังจะเห็นได้ว่า ถ้าปล่อยให้ผู้เรียนนั่งนานๆ ในไม่ช้าผู้เรียนก็จะหลับหรือคิดเรื่องอื่น ๆ แต่ถ้าให้มีการเคลื่อนไหวทางกายบ้างก็จะทำให้ประสาทการเรียนรู้ของผู้เรียนตื่นตัวและพร้อมที่จะรับและเรียนรู้สิ่งต่างๆ

**อาจารย์ศิริพงษ์ สุคันธจันทร์** – ใช้กิจกรรมที่เปิดโอกาสให้ผู้เรียนได้สร้างองค์ความรู้ด้วยตัวเองโดยใช้วิธีสอนแบบอุปนัย และเปิดโอกาสให้ผู้เรียนได้นำกฎเกณฑ์ที่ทำความเข้าใจได้ไปใช้แก้ปัญหาในสถานการณ์ต่าง ๆ

**อาจารย์วาสนา เลิกเปลี่ยน** - ในกิจกรรมการเรียนการสอนผู้เรียนจะได้รับความสนุกสนานจากการเรียน หากได้เข้าไปมีส่วนร่วมในการเรียนรู้ ได้ทำงานร่วมกันกับเพื่อน ๆ ได้ค้นพบข้อคำถามและคำตอบใหม่ๆ สิ่งใหม่ๆ ประเด็นที่ท้าทายและความสามารถในเรื่องใหม่ ๆ ที่เกิดขึ้นรวมทั้งการบรรลุผลสำเร็จของงานที่พวกเขาริเริ่มด้วยตนเอง

**อาจารย์ปรารถนา อังคประสาทชัย –** กิจกรรมการใช้ความคิดอภิปราย นำไปสู่ข้อสรุป เป็นผลของการเรียนรู้และการสร้างนิสัยยอมรับฟังความคิดเห็นกัน เป็นวิถีทางที่ดีในการปลูกฝังประชาธิปไตยให้กับผู้เรียน

**อาจารย์เฉลิมขวัญ สุขสม** – กิจกรรมที่จัดให้ผู้เรียน จึงควรเป็นกิจกรรมที่ช่วยให้ผู้เรียนได้เคลื่อนไหวในลักษณะใดลักษณะหนึ่งเป็นระยะๆ ตามความเหมาะสมกับวัยและระดับความสนใจของผู้เรียน

**อาจารย์พชรมณ บุญแสน** – การใช้กิจกรรมการเรียนแบบร่วมมือ การปรึกษาหารืออย่างใกล้ชิดระหว่างสมาชิกภายในกลุ่ม

**อาจารย์กัญญารัตน์ เอี่ยมวันทอง** - ส่งเสริมการวางแผนกิจกรรมการเรียนรู้ด้วยตนเอง การทำแผนภูมิการปฏิบัติงาน การบริหารจัดการเรื่องเวลาให้ผู้เรียนนำเสนอ อภิปรายแลกเปลี่ยนความคิดเกี่ยวกับผลงาน เพื่อตรวจสอบความเข้าใจและความถูกต้อง ชี้แนะสิ่งผิดพลาด

สรุป – การจัด**กิจกรรมที่ช่วยให้ผู้เรียนได้มีส่วนร่วมทั้ง**ทางด้านร่างกาย สติปัญญา สังคมและอารมณ์ เป็นแหล่งความรู้ที่สำคัญการค้นพบด้วยตนเองเป็นวิธีการสำคัญกระบวนการควบคู่ไปกับผลงาน รวมถึง การนำความรู้ไปประยุกต์ใช้หรือใช้ในชีวิตประจำวัน

**รายงานการประชุม ครั้งที่ 7**

**วันศุกร์ที่ 7 กุมภาพันธ์ 2557**

**ณ ห้องประชุมอินทนิล อาคาร 2 ชั้น 2**

**เรื่อง เทคนิคการใช้สื่อการเรียนการสอน**

**สาระสำคัญจากการประชุมพอสรุปได้ดังนี้**

**อาจารย์วสันต์ รัตนากร** - ในการเลือกใช้สื่อการสอนนั้น ครูผู้สอนต้องคำนึงถึงว่าสื่อการสอนจะสนับสนุนจุดมุ่งหมายทั่วไปและจุดมุ่งหมายเฉพาะ รวมทั้งเหมาะสมกับระดับชั้นเรียนหรือไม่

**อาจารย์ภัทธร ญาณะชัย** – ต้องคำนึงถึงว่าสื่อการสอนนั้น มีเนื้อหาถูกต้อง เที่ยงตรง ทันต่อเหตุการณ์หรือไม่ ผู้ผลิตมีคุณภาพหรือไม่

**อาจารย์อินทิรา นวสัมฤทธิ์** – สื่อการสอนนั้นดึงดูดความสนใจของผู้ใช้หรือไม่ สร้างแรงกระตุ้นและแรงจูงใจ รวมทั้งส่งเสริมผู้เรียนให้เกิดความคิดริเริ่มสร้างสรรค์หรือไม่อย่างไร

**ผู้ช่วยศาสตราจารย์ชัยประเสริฐ แก้วเมือง** – สื่อการสอนต้องราคาไม่แพงจนเกินไป เป็นสื่อที่มีราคาคุ้มค่า ต่อประโยชน์ที่จะได้รับรวมทั้งเวลาที่ใช้ในการทำ

**อาจารย์ศิริพงษ์ สุคันธจันทร์** – คำนึงถึงคุณภาพของสื่อการสอนทั้งในด้านเทคนิคว่าน่าพอใจหรือไม่ ภาพที่ประกอบชัดเจนหรือไม่ สีที่ใช้เหมาะสมหรือไม่ เสียงประกอบชัดเจนหรือไม่

**อาจารย์วาสนา เลิกเปลี่ยน** - สื่อที่จะใช้นั้นควรช่วยให้นักเรียนรู้จักคิดอย่างมีเหตุผลและให้ข้อมูลที่ถูกต้องแก่นักศึกษา

**อาจารย์ปรารถนา อังคประสาทชัย –** สื่ออนั้นควรสะดวกในการใช้ มีวิธีใช้ไม่ซับซ้อนยุ่งยากจนเกินไป

**อาจารย์เฉลิมขวัญ สุขสม** – ดูว่าสื่อการสอนนั้นมีจุดมุ่งหมายที่ชัดเจนหรือไม่ ง่ายต่อการสร้างความรู้ความเข้าใจหรือไม่

**อาจารย์พชรมณ บุญแสน** – ระดับความยากง่ายของเนื้อหาที่บรรจุอยู่ในสื่อชนิดนั้น ๆ เหมาะสมกับระดับความสามารถ ความสนใจ และความต้องการของนักเรียนหรือไม่

**อาจารย์กัญญารัตน์ เอี่ยมวันทอง** - เลือกสื่อที่มีเนื้อหาถูกต้อง ทันสมัย น่าสนใจ และเป็นสื่อที่จะให้ผลต่อการเรียนการสอนมากที่สุด ช่วยให้ผู้เรียนเข้าใจเนื้อหาวิชานั้นได้ดี เป็นลำดับขั้นตอน

**สรุป** –ในระบบการเรียนการสอน สื่อการเรียนการสอนนับว่าเป็นปัจจัยสำคัญประการหนึ่งที่จะทำให้การเรียนการสอนดำเนินไปได้อย่างมีประสิทธิภาพ การเลือกใช้สื่อ ควรเลือกใช้ให้มีเนื้อหาถูกต้อง ชัดเจน เหมาะกับผู้เรียน พร้อมทั้งวิธีการสอนทางด้านนั้นๆ ไม่ยากจนเกินไป

**รายงานการประชุม ครั้งที่ 8**

**วันศุกร์ที่ 21 กุมภาพันธ์ 2557**

**ณ ห้องประชุมอินทนิล อาคาร 2 ชั้น 2**

**เรื่อง แผนการเขียน มคอ.3 และ มคอ.5**

**สาระสำคัญจากการประชุมพอสรุปได้ดังนี้**

**อาจารย์วสันต์ รัตนากร** - ก่อนเปิดภาคเรียน 30 วัน ควรให้มีการประชุมคณะกรรมการประจำหลักสูตร

**อาจารย์ภัทธร ญาณะชัย** – การเปิดวิชาเรียน ให้นำรายวิชาเก่ามาปรับปรุง

**อาจารย์อินทิรา นวสัมฤทธิ์** – มคอ. 3 ต้องดําเนินการให้เสร็จสิ้นก่อนเปิดภาคการศึกษา และรวบรวม มคอ.3 ของทุกรายวิชาไว้ที่คณะ โดยแบ่งตามภาคการศึกษา เพื่อให้สะดวกในการตรวจสอบ

**ผู้ช่วยศาสตราจารย์ชัยประเสริฐ แก้วเมือง** – เอกสารประกอบการสอนต้องไม่เหมือนกัน แต่ต้องมีขอบเขตคำอธิบายเหมือนกัน ควรจะตัดเกรดเป็นอิงกลุ่มและอิงเกณฑ์

**อาจารย์ศิริพงษ์ สุคันธจันทร์** – ผู้สอนจะต้องทำความเข้าเข้าใจรายละเอียดของหลักสูตร ในส่วนของ มคอ.2 ได้แก่ วัตถุประสงค์ ปรัชญา จุดเด่น รวมทั้งเอกลักษณ์ของหลักสูตร และทราบและเข้าใจถึงคุณลักษณะที่พึงประสงค์ของบัณฑิตที่หลักสูตรผลิต ซึ่งข้อมูลเหล่านี้จะนำมาประกอบในการจัดทำ มคอ. 3

**อาจารย์วาสนา เลิกเปลี่ยน** - อาจารย์ผู้รับผิดชอบรายวิชาและอาจารย์ผู้สอน (จะต้องเป็นข้อมูลที่เป็นปัจจุบัน) โดยให้ใส่ชื่ออาจารย์ทุกคนที่ร่วมสอน เพราะรายวิชาเดียวกันควรมีรายละเอียดรายวิชา (มคอ. 3) เดียวกัน และรายงานผลการดําเนินงานของรายวิชา (มคอ. 5) เพียงฉบับเดียวเท่านั้น

**อาจารย์ปรารถนา อังคประสาทชัย –** บริบท ของนักศึกษาแต่ละห้องต่างกัน ฉะนั้นวิธีการสอนอาจจะแตกต่างกัน แต่เกณฑ์การวัดผลต้องเหมือนกัน

**อาจารย์เฉลิมขวัญ สุขสม** – การจัดการเรียนการสอนของอาจารย์ผู้สอนแต่ละรายวิชาเมื่อสิ้นภาคเรียนเกี่ยวกับภาพรวมของการจัด การเรียนการสอนในวิชานั้นๆว่า ได้ดำเนินการสอนอย่างครอบคลุมและเป็นไปตามแผนที่วางไว้ ในรายละเอียดของรายวิชาหรือไม่ และหากไม่เป็นไปตามแผนที่วางไว้ ต้องให้เหตุผลและข้อเสนอแนะ ในการปรับปรุงการจัดการเรียนการสอนของรายวิชาดังกล่าวในครั้งต่อไป

**อาจารย์พชรมณ บุญแสน** – ต้องทําตามแบบฟอร์ม ให้เป็นรูปแบบเดียวกัน

**อาจารย์กัญญารัตน์ เอี่ยมวันทอง** - ต้องระดมสมองจากอาจารย์ผู้สอนในการจัดทํา มคอ.3

**สรุป** –ในตัว มคอ.3 วัตถุประสงค์ คำอธิบายรายวิชา ต้องเหมือนกัน วิธีการสอนเอกสารการสอนอาจจะแตกต่างกันได้ ใน มคอ.3 ควรจะต้องระบุ เกณฑ์การให้คะแนนควรเป็นมาตราฐานเดียวกัน กระบวนการตัดเกรด ควรจะแบ่งลักษณะของรายวิชานั้นๆ โดย อาจารย์ผู้สอนปรึกษากันว่าจะเกณฑ์หรือกลุ่ม

**รายงานการประชุม ครั้งที่ 9**

**วันศุกร์ที่ 7 มีนาคม 2557**

**ณ ห้องประชุมอินทนิล อาคาร 2 ชั้น 2**

**เรื่อง วิธีการประเมินผล การวัดผล การเรียนการสอน**

**สาระสำคัญจากการประชุมพอสรุปได้ดังนี้**

**อาจารย์วสันต์ รัตนากร** - เน้นการประเมินที่ดำเนินการไปพร้อม ๆ กับการจัดกิจกรรมการเรียนการสอน ซึ่งสามารถทำได้ตลอดเวลา ทุกสภาพการณ์

**อาจารย์ภัทธร ญาณะชัย** - การประเมินที่ยึดพฤติกรรมการแสดงออกของผู้เรียนจริงๆ

**อาจารย์อินทิรา นวสัมฤทธิ์** – ใช้ข้อมูลที่หลากหลาย ด้วยเครื่องมือที่หลากหลายและสอดคล้องกับวิธีการประเมินตลอดจนจุดประสงค์ในการประเมิน

**ผู้ช่วยศาสตราจารย์ชัยประเสริฐ แก้วเมือง** - การประเมินด้านความคิด เน้นความคิดเชิงวิเคราะห์ สังเคราะห์

**อาจารย์ศิริพงษ์ สุคันธจันทร์** - เน้นให้ผู้เรียนประเมินตนเอง และการมีส่วนร่วมในการประเมินของผู้เรียนผู้ปกครองและผู้สอน

**อาจารย์วาสนา เลิกเปลี่ยน** - ผลงานของผู้เรียนที่เกิดจากการบูรณาการความรู้ความสามารถหลาย ๆ ด้าน

**อาจารย์ปรารถนา อังคประสาทชัย –** ใช้วิธีการวัดประเมินผลจากการสังเกตการปฏิบัติตนตามกำหนดของคุณลักษณะที่พึงประสงค์และการมีส่วนร่วมในการสะท้อนกลับเป็นรายบุคคลและกลุ่ม

**อาจารย์เฉลิมขวัญ สุขสม** – ก่อนเรียนแต่ละรายวิชา ควรมีการวัดและประเมินก่อนเรียนแต่ละชั้นอาจจะวัดและประเมินในภาพรวมหลายๆ วิชา แต่การวัดและประเมินนี้ แยกวัดและประเมินแต่ละรายวิชา

**อาจารย์พชรมณ บุญแสน** – วัดและประเมินผลจากความสามารถในการประเมินค่ารวมทั้งความคิดสร้างสรรค์ในการนำองค์ความรู้ด้านต่างๆ ไปปรับใช้และแก้ปัญญาที่เกิดขึ้นเป็นรายบุคคลและกลุ่ม

**อาจารย์กัญญารัตน์ เอี่ยมวันทอง** - วัดและประเมินจากผลการเรียนแบบร่วมมือวัดและประเมินจากผลการศึกษา ค้นคว้า/แก้โจทย์วัดและประเมินจากผลนำเสนองานกลุ่มและการเป็นผู้นำในการอภิปรายซักถาม

**สรุป** -การประเมินที่เน้นให้ผู้เรียนปฏิบัติ เช่น ทักษะ ความรู้ ความสามารถ การคิด และคุณลักษณะต่างๆ วิธีการที่ใช้ประกอบการประเมินตามสภาพจริงควรมีหลากหลายประกอบกัน

**รายงานการประชุม ครั้งที่ 10**

**วันศุกร์ที่ 14 มีนาคม 2557**

**ณ ห้องประชุมอินทนิล อาคาร 2 ชั้น 2**

**เรื่อง เทคนิคการสอนที่เน้นผู้เรียนเป็นสำคัญ**

**สาระสำคัญจากการประชุมพอสรุปได้ดังนี้**

**อาจารย์วสันต์ รัตนากร** - สอนคณิตศาสตร์และวิทยาศาสตร์ ในครั้งแรกบอกเนื้อหาวิชาที่สอน เกณฑ์คะแนน ปัญหาที่พบ คือ นักศึกษามีงานเยอะ จึงจะมอบหมายงานตั้งแต่ตอนแรกว่ามีงานอะไรบ้าง ลักษณะอย่างไร กำหนดเวลาส่งแน่นอนตายตัว จะไม่สั่งงานยิบย่อย ให้ทำคะแนนโครงการวิทยาศาสตร์ค่อนข้างมาก พยายามให้นักศึกษาออกแบบโครงการที่เกี่ยวข้องกับสิ่งแวดล้อมแต่นักศึกษาต้องดีไซน์งานว่าจะทำอะไร เป็นสิ่งประดิษฐ์ หรือร่วมทำกิจกรรมอะไร ก็ได้เกี่ยวกับสิ่งแวดล้อม ส่วนใหญ่จะมีข้อมูลใน Youtube ให้เด็กไปหาข้อมูลในนั้น ให้นักศึกษาไปศึกษาแนวทาง

**อาจารย์วาริท วสยางกูร** -วิชามัคคุเทศก์ 1 เป็นวิชาปฏิบัติการมอบหมายงาน คือ นักศึกษาต้องฝึกเป็นมัคคุเทศก์ แบ่งเนื้อหาออกเป็น 5 กลุ่ม 5 วัด ให้นักศึกษาไปที่วัดเพื่อหาข้อมูลจากสถานที่จริง แล้วกำหนดเวลาในการ Present งานในสถานที่จริง โดยให้เพื่อนเป็นนักท่องเที่ยว กลุ่มที่รับผิดชอบเป็นผู้บรรยาย โดยมีอาจารย์คอยให้คำแนะนำเพิ่มเติม โดยมีเกณฑ์บอกคะแนน เช่น บุคลิกภาพ การแต่งกาย น้ำเสียง นอกจากนี้มีงานเดี่ยว โดยมอบหมายสถานที่ท่องเที่ยวไปหาข้อมูลสิ่งที่อยากจะพูดหน้าชั้นเรียน

**อาจารย์วาสนา เลิกเปลี่ยน** - วิชาประวัติศาสตร์ศิลป์ ทั้งเด็ก อังกฤษและท่องเที่ยวจะมีพื้นฐานมาค่อนข้างน้อย จะมีการสรุปพื้นฐานให้นักศึกษาก่อน เน้นสื่อ PowerPoint ไม่ว่าจะงานประติมากรรม สถาปัตยกรรมฯ แล้วให้แยกแยะให้ได้ว่าเป็นงานประเภทไหน มีการซักถามแสดงความคิดเห็น ส่วนเรื่องการวัดผลมีรูปปั้นมาให้นักศึกษา เขียนตอบได้ สันนิษฐานได้ ว่าศิลปะในสมัยไหน วัสดุอะไร คำอธิบายเพิ่มเติมอื่นๆ ให้นักศึกษามีส่วนร่วมแสดงความคิดเห็น จากที่เรียนมาทั้งหมด

**อาจารย์เฉลิมขวัญ สุขสม** – สอนวิชา English structure เริ่มสอนจากแจกคำอธิบายรายวิชา บอกเนื้อหาสิ่งที่ต้องเรียน ให้นักศึกษาสอบถามทั้งหมดเบื้องต้น อธิบายให้นักศึกษาเห็นประโยชน์พื้นฐานของรายวิชานี้ เป็นแรงจูงใจเบื้องต้นในการเรียนวิชา English อื่นๆ เทคนิคการสอนเปลี่ยนไปตามปฏิกิริยาของนักศึกษา เมื่อสอนส่วนใดของโครงสร้างจะให้นักศึกษาหาจากของจริง เช่น โฆษณา สิ่งพิมพ์ต่างๆ ตามที่นักศึกษาสนใจ ให้แยก Tense จากสิ่งที่นักศึกษาเลือกมานำเสนอ บางครั้งให้ทำวิจัยย่อยๆที่ไม่เป็นทางการ เพื่อให้นักศึกษาเห็นประโยชน์จากสิ่งที่สอน การสอนแต่ละจุดก็มีการทดสอบเพื่อให้นักศึกษาสำรวจตนเองว่าควรทำอย่างไรต่อ เพื่อให้เกิดแรงจูงใจในการเรียน

**อาจารย์ปิยะภรณ์ บุญช่วยรอด -** วิชาการอ่านเชิงวิชาการ เริ่มจากเวลาเรียนจะไม่พูดหน้าห้อง แต่ใช้วิธีพูดกลางห้อง เริ่มต้นแบ่งกลุ่มและช่วยกันคิดให้ดูว่ามีคำศัพท์เชิงวิชาการ คาบต่อไปช่วยกันหาตัวอย่างของแต่ละกลุ่มเพื่อมาสอนเพื่อนว่าใช้ภาษาอ่านแบบนี้ได้ไหม เกิดอะไรขึ้น มีปัญหาอะไร ไม่เข้าใจ แล้วสรุปปัญหาที่อ่านว่าไม่เข้าใจเพราะอะไร สรุปคือ นักศึกษาไม่เข้าใจเพราะแปลไม่ได้ แต่ได้มีกิจกรรมร่วมกับเพื่อน ถ้าเป็นวิชาอื่นๆ จะใช้เทคนิคการหาข่าวจากหนังสือพิมพ์ ทาง Web และให้แชร์ผ่าน dropbox เพื่อกระตุ้นให้ใช้เทคโนโลยี

**อาจารย์มลิวัลย์ บุญสอน** – วิชาการแปล เน้นการทำ Project การแปล บอกการสอนแผนการสอน Project ที่ทำตั้งแต่คาบแรก ให้เด็กเลือกเรื่องที่จะแปลเอง งานให้เด็กแปลเกี่ยวกับหัวข้อภาษาที่ได้มาตรฐานตาม text book หรือ หนังสือพิมพ์ต่างๆ โดยต้องมี 3 แบบ 1 แปลทีละประโยค โครงสร้างของประโยค วิธีเลือกใช้คำ วิธีที่แปล แบบที่ 2 word choice บางคำแปลได้หลายความหมาย ต้องเลือกคำที่เหมาะสม 3. บอกเทคนิคการแปลว่าทำไมถึงใช้วิธีนี้ เพราะโครงสร้างของภาษาไม่เหมือนกัน และให้เด็กอธิบายการแปล เพื่อป้องกันการลอกจาก google ปัญหาคือ นักศึกษาลอกจาก Internet มาส่ง

**อาจารย์ฉวีวรรณ โชติวิสุทธิ์** – การใช้ภาษาไทยเพื่อการสื่อสาร นักศึกษาไม่ค่อยสนใจวิชาที่เรียน เนื้อหามีทั้ง ฟัง พูด อ่าน เขียน แจกแจงวิธีการวัดผล ทุกครั้งที่เข้าเรียนจะมีการสอบวัดผลและเก็บคะแนน ทำให้นักศึกษาขาดเรียนน้อย พยายามให้ทำงานในห้องให้เสร็จ เพื่อป้องกันการลอก มีการทดสอบก่อนเรียนทั้งหมด เพื่อดูพื้นฐานนักศึกษาว่าต้องเน้นเรื่องอะไรบ้าง ฝึกให้นักศึกษาเขียนรายงานวิชาการ ค้นคว้าจากห้องสมุด ไม่ให้ copy จาก เว็บไซต์ สอนการพิมพ์ คำนำ สารบัญ เนื้อเรื่อง ว่าเขียนอย่างไร มีการ Present การทำมีการฝึกทักษะ โดยอ่านให้ฟัง 1 หน้า แล้วให้นักศึกษาตอบคำถาม 5 ข้อ การอ่านฝึกให้อ่านออกเสียงให้ชัดเจน การเขียนให้นักศึกษาเขียนรายงาน

**ผู้ช่วยศาสตราจารย์ชัยประเสริฐ แก้วเมือง** – แคลคูลัส สถิติ การสอนเน้นครูเป็นสำคัญ ใช้วิธีการเขียนกระดาน ไม่มี Power Point เพราะจิตวิญญาณจะไปไม่ถึงกัน การเขียนบนกระดาน นักศึกษาและครูจะจ้องไปที่กระดานที่เขียน ใช้หลัก ตาดู หูฟัง มือเขียน ปากตอบ สมองคิด ทำให้นักศึกษาไม่หลับ ถ้าไม่ทำตามจะหักคะแนน การสอนจะมี ขั้นนำ ขั้นสอน ขั้นสรุป ขั้นสอนจะใช้วิธี ถาม-ตอบ ใช้วิธีกลั้นหายใจ จนกว่านักศึกษาจะตอบ

**อาจารย์ทยาวดี คำพุฒ** – English conversation สนทนาพื้นฐาน ไม่ใช่วิชาเอก(บัญชี) ก่อนให้นักศึกษาฝึกสอนรูปแบบของภาษา สนทนามี ถาม-ตอบ สอนประโยคนี้มีความหมายอย่างไร ให้นักศึกษาเข้าใจ การเข้าใจความหมายเป็นพื้นฐานให้พูดได้ แล้วแต่บทเรียน เริ่มต้นจากไม่ยากมาก พอเข้าใจรูปแบบให้นักศึกษา ให้เวลา 3-5 นาที หลังจากนั้นเรียกเรียนเป็นคู่ๆ ให้ อาจารย์ฟัง ฝึกตามสถานการณ์ในหนังสือ ให้นักศึกษาฝึกออกเสียง เพราะออกเสียงผิดเยอะ เบื้องต้นเน้นให้รู้จักประโยค และให้การบ้านเขียน ให้รู้จักบทสนทนา ตั้งแต่บทแรก และส่งให้ตรวจ จากนั้นมาพูดให้ฟัง เรื่องเอกพจน์-พหูพจน์ เน้นให้เด็กเข้าใจ

**อาจารย์พัฒนาพร เทียมเมือง** – อธิบายคำอธิบายรายวิชา การวัดผลประเมินผล พูดถึงแหล่งข้อมูลในการค้นคว้า มอบหมายงานว่านักศึกษาสนใจงานวิจัยเรื่องอะไร ศึกษางานวิจัย 5 บท ว่า แต่ละบทเป็นอย่างไร มอบหมายงานแต่ละชิ้น หรือสนใจข่าวอะไร มีการให้ข้อมูลความรู้อะไรบ้าง นักศึกษาต้องรู้ว่าต้องทำอย่างไรต่อไปในสถานการณ์ที่เลือกมา เน้นข้อมูลสารสนเทศ ฐานข้อมูล สกอ. เพื่อเป็นพื้นฐานในการทำงานวิจัยทั้งในและต่างประเทศ

**ผู้ช่วยศาสตราจารย์ณัฐาภรณ์ คำมะสอน –** ใช้สื่อในการสอน แบ่งเป็น 3 หัวข้อ ต้องPreview ให้เด็กฟังตั้งแต่ต้น-จบ ว่าเรียนอะไรบ้าง Essay , English I, English II เน้นเทคโนโลยี ใช้สื่อ Present ในเรื่องที่สอนที่สนใจ วิชา Project Base ให้นักศึกษาคุยกับฝรั่ง ทำ Power Point มานำเสนอ พานักศึกษาไปทานข้าวที่ Dusit Thani ศึกษามารยาทในการรับประทานอาหาร

**อาจารย์ภัทธร ญาณะชัย** – ภาษาอังกฤษเพื่อการสื่อสารธุรกิจ สอนให้นักศึกษาบริหารธุรกิจ ซึ่งแต่ละสาขามีความแตกต่างกัน ตอนแรกบอกถึง ทำไมต้องเรียนภาษาอังกฤษ เพื่อให้เห็นถึงความสำคัญของภาษาอังกฤษในการทำงาน บอกเกณฑ์ในการได้ A ภาษาอังกฤษ แบ่งคะแนนส่วนๆ งานที่มอบหมายให้ทำ เขียนจดหมายธุรกิจ การสั่งซื้อ การตอบรับการสั่งซื้อ ให้ทำเป็นกลุ่ม เขียนด้วยลายมือส่งตอนสิ้นเทอม การให้ทำคนเดียวพบว่านักศึกษาลอกงานกันทำ ถ้าเป็นแบบฝึกหัด ขึ้นกระดานแล้วขึ้นมาเขียนโดยทำเป็นกลุ่ม ผิด-ถูกอย่างไรแก้ไขทันที เพราะถ้ามอบหมายการบ้านแล้วมักจะลอกกันมาส่ง

**อาจารย์ปรารถนา อังคประสาทชัย –** การพัฒนาคุณภาพชีวิตและสังคม เข้าไปคาบแรกอาจารย์จะเข้ม แจกคำอธิบายรายวิชาแนะนำเรียนอย่างไร มีจิตพิสัย 10 คะแนน กฎข้อแรก นักศึกษาต้องเข้าเรียนตรงเวลา ถ้าเกิน 8.30 จะปิดห้อง 2. นักศึกษาต้องแต่งกายสุภาพเรียบร้อยห้ามใส่กางเกงยีนส์ รองเท้าแตะ ผ้าใบ ใครใส่มาหัก 1 คะแนน เสียงโทรศัพท์ดัง 2 คะแนน 3.ฝึกให้มีมารยาททางสังคม 4. เข้าร่วมตามที่มอบหมาย ส่งงานให้ครบตามจำนวนที่สั่ง 5. นักศึกษาต้องเข้ากิจกรรมของมหาวิทยาลัย

**อาจารย์อินทิรา นวสัมฤทธิ์** – ทักษะเพื่อการเรียน ชี้แจงรายละเอียดที่ต้องเรียน ปัญหาในการเรียน เด็กต้องการอะไร คาบต่อไปมาบอกว่าอะไรทำได้ ทำไม่ได้ สิ่งที่พบคือนักศึกษาบอกว่าเข้าใจ รู้เรื่อง แต่จริงๆแล้วไม่รู้เรื่อง มีการจี้ให้เข้าใจจริงๆ ในห้องเรียน มีการเดินตรวจ เมื่อไหร่ที่ให้สรุปภาษาอังกฤษจะสรุปไม่ได้ ไม่เข้าใจ มีการสอนวิธีคิดให้ใหม่เพื่อให้เข้าใจมากขึ้น ปัญหาคือ นักศึกษาไม่รู้จักประโยคง่ายๆ แม้จะเรียนมาหลายปีแล้ว จึงต้องปูพื้นใหม่ ให้กำลังใจ เพื่อให้เกิดทัศนคติที่ดีขึ้น เริ่มให้หัดเขียนประโยค ดูจาก Google หัดสร้างประโยคใหม่

**อาจารย์อรรถพงศ์ ศรีตะลาลัย** – บอกรายละเอียดวิธีเก็บคะแนน มีทั้งทฤษฎีและปฏิบัติ แบ่งกลุ่มในห้อง หลังจากนั้นสอนตามบทเรียน ท้ายชั่วโมงมีเวลาให้ประชุมกลุ่ม สรุปหัวข้อ คิดชื่อบริษัท คิดชื่อ สโลแกน มีโปรแกรม ส่งรายงานการประชุม สรุปบอกเหตุผลที่เลือกโปรแกรม ให้นักศึกษาลองทำเอง แล้วแก้ปัญหาให้ทีละขั้นตอน ให้พยายามขายทัวร์ จากนั้นให้นำเสนอปัญหาที่เกิดขึ้น แล้วร่วมกันวิเคราะห์ วีการแก้ไขปัญหาเฉพาะหน้า แล้วสรุปคะแนนทั้งคะแนนเดี่ยวและกลุ่ม

**สรุป** –อาจารย์ทุกท่านเน้นการเรียนการสอนโดยใช้วิธีการแก้ปัญหาการลอกมาจากอินเตอร์เน็ต พยายามค้นวิธีการป้องกันการลอกมา จึงเน้นกิจกรรมในชั้นเรียนพร้อมการเฉลยในห้องเรียนด้านการค้นคว้าจากแหล่งอื่นๆ เช่น สถานการณ์จริง ส่วนนอกมหาลัย นอกเหนือจากในตำรา ใช้ประสาทสัมผัสในการเรียนการสอน หรือเน้นการใช้สื่อต่างๆมาใช้ประโยชน์ เล็งเห็นความสำคัญจากกิจกรรมในชั้นเรียน ยอมรับสภาพของนักศึกษาที่แตกต่างกัน ทำให้วิธีสอน เทคนิคต่างๆที่ไม่เหมือนกัน สามารถแบ่งเวลาให้นักศึกษาในการซักถาม มีการส่งเสริมให้นักศึกษาสนุกกับการเรียน มีกิจกรรมในชั้นเรียนมากขึ้น